عمران پرتاپ گڑھی

عمران پرتاپ گڑھی (پیدائش 6 اگست 1987ء)، ایک ہندوستانی اردو زبان کے شاعر اور سیاست دان ہیں، جو ہندوستانی پارلیمنٹ کے ایوان بالا راجیہ سبھا میں رکن پارلیمنٹ ہیں۔ وہ ہندوستانی ریاست مہاراشٹر کی نمائندگی کرتے ہیں۔ پرتاپ گڑھی اپنی احتجاجی شاعری کے لیے جانے جاتے ہیں  جو ہندوستان اور دنیا کے دیگر حصوں میں مسلمان تجربے اور شناخت کو نمایاں کرتی ہے۔ وہ خاص طور پر اپنے اردو نظم "مدرسے" اور "ہاں میں کشمیر ہوں" کے لیے جانے جاتے ہیں۔ 

پرتاپ گڑھی 2019ء کے ہندوستانی عام انتخابات میں مراد آباد لوک سبھا حلقہ سے انڈین نیشنل کانگریس کے امیدوار کے طور پر ہارنے والے امیدوار تھے۔  پرتاپ گڑھی کو 3 جون 2021ء کو آل انڈیا کانگریس کمیٹی کے اقلیتی محکمہ کا چیئرمین مقرر کیا گیا۔ 

 ابتدائی زندگی اور شاعرانہ کیریئر 
عمران پرتاپ گڑھ، اتر پردیش میں محمد الیاس خان کے ہاں محمد عمران خان کے نام سے پیدا ہوئے۔  انھوں نے الہ آباد یونیورسٹی سے ہندی ادب میں ماسٹر کی ڈگری مکمل کی۔  اس وقت انھوں نے ہندی میں شاعری کی اور کوی سمیلن (شاعرانہ سمپوزیم) میں حصہ لیا۔ انھوں نے 2008 میں مشاعروں میں حصہ لینا شروع کیا اور ان کا نظم مدرسے مقبول ہوا۔  مدرسے کے علاوہ، ان کی دیگر تحریروں میں ان کی لکھی ہوئی 100 سے زیادہ نظموں میں سے فلسطین، نجیب اور عمر شامل ہیں۔ 

 سیاسی کیریئر 
نریندر مودی کے ناقد، پرتاپ گڑھی نے انڈین نیشنل کانگریس میں شمولیت اختیار کی اور 2019ء کے ہندوستانی عام انتخابات میں مراد آباد سے الیکشن لڑا، جہاں وہ سماج وادی پارٹی کے ایس ٹی حسن سے پانچ لاکھ سے زیادہ ووٹوں (590,218 ووٹوں) کے فرق سے ہار گئے۔ پرتاپ گڑھی کو 3 جون 2021ء کو آل انڈیا کانگریس کمیٹی  اقلیتی محکمہ کا چیئرمین مقرر کیا گیا۔  جون 2022ء میں، پرتاپ گڑھی انڈین نیشنل کانگریس کی نامزدگی پر مہاراشٹر سے راجیہ سبھا کے لیے منتخب ہوئے۔
 عہدے 
2022۔ مہاراشٹر سے راجیہ سبھا کے لیے منتخب
 رکن، صحت اور خاندانی بہبود کی قائمہ کمیٹی
 رکن، وزارت تجارت و صنعت کی مشاورتی کمیٹی

2024
 رکن، قائمہ کمیٹی برائے نقل و حمل، سیاحت اور ثقافت
 رکن، وزارت اقلیتی امور کی مشاورتی کمیٹی

 اعزازات 
 یش بھارتی ایوارڈ 2016-اتر پردیش حکومت کا سب سے بڑا ایوارڈ۔

 حوالہ جات 

زمرہ:اتر پردیش سے انڈین نیشنل کانگریس کے سیاست دان
زمرہ:اتر پردیش کے شعرا
زمرہ:اکیسویں صدی کے ہندوستانی مسلمان
زمرہ:بھارتی اردو شعرا
زمرہ:بھارتی مرد شعرا
زمرہ:بقید حیات شخصیات
زمرہ:پرتاب گڑھ، اتر پردیش کی شخصیات
زمرہ:مہاراشٹر سے راجیہ سبھا کے ارکان
زمرہ:ہندوستانی غنائی شعرا
زمرہ:ہندی شعرا
زمرہ:1987ء کی پیدائشیں